Ҳазлацәажәаша ҳамоуп: Еныкьи Кәарҷиеи Дырмит Гәлиа ирҿиамҭақәеи атеатри иазкны
Анапаҵаҩра
Дырмит Гәлиа ирҿиамҭақәеи атеатри иабанӡеишьашәало. Автор ишьҭихуаз атемақәа рактуалреи рыҵаулареи, иахьатәи атеатр хархәара ахьынӡанаҭои атәы арадио Sputnik аефир аҿы иалацәажәеит Аԥсуа ҳәынҭқарратә аҿар ртеатр адиректор, актиор Аслан Еныкьи, атеатр актиор Ахра Кәарҷиеи.
Аслан Еныкь иҳәеит напхгара зиҭо атетар аҿы иӷьацаӡа ишалагыло Дырмит Гәлиа ипиеса "Анаурқәа". Иара иазгәеиҭеит атеатр еснагь аԥсуа ҩымҭақәа ишрызҿлымҳау, урҭ рыла ррепертуар хадырҭәааларц шырҭаху. "Анауркәа" ракәзар, атема еснагь актуалра амоуп, иҳәеит иара. Еныкь иажәақәа рыла, иҟоуп еиҭа аҩымҭақәа ақәыргыламҭақәа злырхыр рҭаху, аха рыцҳарас иҟалаз урҭ апиесақәа рылазхуа ауаа ыҟаӡам.
Актиор Ахра Кәарҷиа иҳәеит Дырмит Гәлиа ибызшәа агәынкылара мариоуп иҳәеит.
Инеиҵыху аиҿцәажәара шәазыӡырҩыр шәылшоит аудиофаил аҿы.